# איי קיימן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איי קיימן

(בפירוט) | (בפירוט)

מוטו לאומי: He hath founded it upon the seas- "הוא על ימים יסדה" (תהילים כ"ד)
שפה רשמית | אנגלית
עיר בירה | ג'ורג' טאון
מלכה | אליזבת השנייה
מושל | סר ברוס דינווידי
שטח - סה"כ - % מים | 221 בעולם 260 km² 1.6
אוכלוסייה - סה"כ - צפיפות | 212 בעולם 41,934 (יולי 2003) 139.5/km²
מטבע | דולר
אזור זמן | UTC -5
המנון לאומי | אל המלך נצור
סיומת אינטרנט | .KY
קידומת טלפון | 1-345

איי קיימן (באנגלית: Cayman Islands) הם קבוצת איים בים הקריבי המהווה מושבת כתר בריטית. האיים בטריטוריה הם "גראנד קיימן" (קיימן הגדול) - בו ממוקמת גם בירת המדינה ג'ורג' טאון, "ליטל קיימן" (קיימן הקטן) ו"קיימן בראק" (שם הלקוח מהשפה הגאלית הסקוטית ומציין שן סלע בולטת, ומכאן - שן הסלע של קיימן).

האיים, אשר נתגלו על ידי כריסטופר קולומבוס ב-10 במאי 1503 כחלק ממסעו הרביעי והאחרון, הועברו, יחד עם ג'מייקה הסמוכה, לשליטתה של בריטניה בשנת 1670 כחלק מחוזה מדריד. לאחר החתימה על ההסכם היו האיים וג'מייקה טריטוריה אחודה עד לשנת 1962 בה זכתה ג'מייקה למעמד של מדינה עצמאית המכירה במלכת הממלכה המאוחדת כשליטתה העליונה, ואילו האיים המשיכו להיות טריטוריה בריטית לכל דבר.

האוכלוסייה באיים מורכבת בעיקר מבני תערובת שאבותיהם היו אנגלים או אפריקאים. כלכלת האיים מבוססת על תיירות ובנקאות, וזאת עקב העדר המיסוי המונהג באי.

המשטר באיים הינו עצמאי כמעט לחלוטין וכל התושבים אשר גילם עולה על 18 שנים זכאים להצביע בבחירות הנערכות במדינה בכל 4 שנים. המושל, הנבחר בבחירות אלו, משמש למעשה כנציגה של הממלכה הבריטית לטריטוריה והוא ממונה אישית על ידי מלכתה - אליזבת השנייה. ארגון האומות המאוחדות מונה את איי קיימן ברשימת הטריטוריות המשוללות את זכות ההנהגה העצמית.

## [עריכה] היסטוריה

  ערך מורחב – היסטוריה של איי קיימן

איי קיימן התגלו לראשונה במסעו הרביעי של קולומבוס אל "העולם החדש" בשנת 1503 בעת ההפלגה מפנמה לאספניולה. תחילה התגלו האיים ליטל קיימן ובראק קיימן והם כונו בפי קולומבוס "לאס טוֹרטיגַאס" ("הצבים"), וזאת בשל המספר הרב של צבי הים שנמצאו בקרבתם. שנים מספר מאוחר יותר שונה שמם של האיים ל"לאגארטוס" (לטאה גדולה), ובשנת 1540 הוא שונה בשלישית ל"קאיימאנאס" - שמם הקריבי של הקרוקודילים אשר חיו בו. (ראו קיימן שחור וקיימן גמדי של שניידר)

לאחר גילוי האיים הם נשארו בלתי מיושבים ושימשו כתחנות ארעיות לספינות במהלך מסען. במסגרת מסע שכזה הגיע לאי סר פרנסיס דרייק אשר תיאר מגוון רב של זוחלים אשר שרצו באי בעת ביקורו שם בשנת1585. בשנת 1655 החלו הבריטים שולטים באזור, לאחר שקיבלו לידיהם מהספרדים את השליטה בג'מייקה. ההכרזה הרשמית על הפיכתם של האיים לטריטוריה בריטית הגיעה בשנת 1670 והם נכללו תחת שלטונו של מושל ג'מייקה הבריטי. לאחר ההכרזה על האיים כמושבה בריטית החלו להתיישב בה ראשוני המתיישבים, אשר עסקו בתחילה בעיקר בסחר עם אוניות אשר עצרו במקום למנוחה והצטיידות בבשר צבי ים, מים טריים וירקות.

ההתיישבות באי גראנד קיימן החלה בשנת 1700 וזאת עקב היותו נמל מבטחים מוגן מספינות שודדי הים אשר הטילו מוראם על האזור. לאחר המעבר לגראנד קיימן החלו תושבי האי, יחד עם כמות מצומצת יחסית של עבדים אשר יובאו מאפריקה לעסוק בדיג ובספנות למחייתם.

בשנת 1962, עם הפיכתה של ג'מייקה למדינה עצמאית, הוצבה בפני תושבי איי קיימן האפשרות להתנתק מהכתר הבריטי ולהכריז על עצמאותם. אולם, במשאל העם שנערך הצביעו מרבית התושבים על רצונם להשאר תחת שלטון בריטניה ובעקבות כך נערכו הבחירות הראשונות למושל האיים בשנת 1971.

## [עריכה] פוליטיקה

  ערך מורחב – פוליטיקה של איי קיימן

למרות שאיי קיימן הם מושבת כתר בריטית, רוב העניינים הנוגעים לניהולה הפנימי של המדינה הם תחת אחריות הממשלה המקומית. בית המחוקקים במדינה מורכב מ-15 חברים אשר נבחרים בבחירות כלכליות כל 4 שנים, מתוכם, 5 מכהנים כשרים בממשלה. ראש הממשלה מוגדר כמנהיג העניינים הממשלתיים והוא כפוף לשלטונות בריטניה.

ממשלת בריטניה ממנה מושל למדינה אשר כיום אחראיותו מוגבלת לנושאי ביטחון, יחסי חוץ ובטחון פנים. למעשה, רוב התחומים הללו מנוהלים בידי המזכיר הכללי של המדינה אשר מתפקד כמושל בפועל כאשר המושל אינו מסוגל למלא את חובתו מסיבה כזו או אחרת. כיום, תפקידו המעשי העיקרי של המושל הוא לפקח על המתרחש במדינה ובייחוד על יחסי חוץ ויציבות שלטונית.

המדינה מונהגת תחת חוקה אשר נכתבה עם הקמת המדינה ב-1962. לאחרונה, קרא המושל לעדכון וחידוש החוקה כך שתותאם לזמנים המודרניים. נושא עדכון החוקה נבדק כיום בבית המחוקקים. בריטניה הדגישה כי היא מעוניינת שהשינויים שיחולו בחוקה יאושרו על-ידי העם באמצעות משאל עם.

## [עריכה] כלכלה

  ערך מורחב – כלכלת איי קיימן

בעבר, כלכלתם של איי קיימן התבססה בעיקר על חקלאות ותעשיות ישנות אך תודות לפיתוח התחבורה המודרנית צמחו במדינה תחומי התיירות והשירותים העסקיים החל מתחילת המאה ה-20. ארצות הברית היא שותפת המסחר הגדולה ביותר של איי קיימן.

המשכורת הממוצעת באיי קיימן היא כ-35,000$, מה שהופך אותה למדינה עם איכות החיים הגבוהה ביותר באיים הקריביים ואחת המדינות המתקדמות ביותר בעולם מבחינה זו. לאיי קיימן ישנו מטבע הייחודי להם אשר נקרא דולר של איי קיימן. ערכו של מטבע זה מותאם לערך המטבע הדולרי של ארצות-הברית לפי 1 דולר קיימני = 1.227 דולר של ארצות-הברית. לפיכך, ערכו של מטבע זה ביחס לשאר המטבעות שווה לשער ההמרה ביניהם לדולר.

מקור ההכנסה העיקרי של ממשלת המדינה הוא ממיסוי עקיף. בין השאר מוטל מס בגובה 20% על סחורות המיובאות למדינה (מכס). מס זה אינו תקף לגבי ספרים, מצלמות, מזון לתינוקות ועוד. המס על מכוניות מדורג לפי שווי המכונית והוא עשוי להגיע לגובה 40% עבור דגמים יקרים במיוחד. הממשלה גובה מס נמוך ממוסדות פיננסים הפועלים במדינה. בנוסף, מוטל מס נמוך אשר כל תייר חייב לשלם בהגיעו לאי.

### [עריכה] תיירות

התיירות באיי קיימן מהווה כ-75% מהתמ"ג השנתי במדינה ולפיכך, היא משמשת מרכיב משמעותי בכלכלתה. מתוך מיליוני התיירים שמבקרים בעיר כל שנה 99% משתכנים באי גראנד קיימן. הבירה ג'ורג' טאון משמשת כעיר נמל לספינות תיירים אשר מביאות למדינה כל יום בין 2000 ל-3000 תיירים ביום, 5 ימים בשבוע. בין האטרקציות המובילות לתיירים במדינה ניתן למנות את אחד החופים בה, אשר משתרע לאורך 12 ק"מ ואת מרכזי הצלילה הרבים.

### [עריכה] תעשיית השירותים הפיננסים

מפני שבאיי קיימן המיסוי הוא עקיף ומפני שלא מוטל בהם מס על הכנסה, הם מהווים מרכז בנקאות ראשי ומקלט מס למיליוני אנשים וחברות. נכון ליולי 2004, הוקמו באיי קיימן כ-44,000 חברות, מתוכן כ-600 בנקים וחברות לניהול קרנות נאמנות עם נכסים בגובה 500 מיליארד דולר. בסביבות 5,000 מתוך 8,000 קרנות הנאמנות בעולם קבעו את מקום מושבם באיי קיימן. בעקבות התנאים הללו, איי קיימן משמשים כיצואנים ראשיים של שירותים עסקיים.

## [עריכה] גאוגרפיה

  ערך מורחב – גאוגרפיה של איי קיימן

איי קיימן מהווים חלק מהאיים האנטילים. הם נמצאים כ-290 ק"מ מצפון מערב לג'מייקה וכ-240 ק"מ דרומית לאי קובה. האיים הקטנים - ליטל קיימן וקיימן בראק נמצאים כ-145 ק"מ מצפון מזרח לאי הגדול גראנד קיימן, והמרחק ביניהם עומד על כ-11 ק"מ. גראנד קיימן, האי הגדול במושבה, מהווה 76 אחוזים משטח הטריטוריה. אורכו 35 ק"מ ורוחבו בנקודה הרחבה ביותר מגיע ל-13 ק"מ.

## [עריכה] דמוגרפיה

  ערך מורחב – דמוגרפיה של איי קיימן

אוכלוסיית איי קיימן מונה כ-44,200 איש נכון לשנת 2005. כמחצית מאוכלוסיית האיים הם ממוצא קיימני (ילדיהם של התושבים המקוריים). כ-60% מהאוכלוסייה הם ממוצא מעורב. מחצית מ-40% הנותרים הם לבנים והמחצית השנייה ממוצא אפריקני. כמעט כל תושבי האי הם נוצרים, רובם חברי הכנסייה הפרסביטרית והכנסייה האנגליקנית. איכות החיים באיי קיימן היא מהגבוהות בעולם. רוב רובה של האוכלוסייה מתגוררת באי גראנד קיימן. על האי קיימן בראק חיים כ-2000 איש ועל האי ליטל קיימן ישנם כ-200 תושבים קבועים. כמעט רבע מאוכלוסיית המדינה עזבה אותה בעקבות ההוריקן "איוון" אשר היכה באי בשנת 2004 והותיר אחריו בעיות רבות בתחומים רבים (מבחינה כלכלית בעיקר).

עיר הבירה של המדינה והעיר הגדולה בה היא ג'ורג' טאון אשר ממוקמת בחופו המערבי של האי גראנד קיימן.

| הממלכה המאוחדת של בריטניה הגדולה וצפון אירלנד

אנגליה | סקוטלנד | ויילס | צפון אירלנד

אירופה | גיברלטר - האי מאן
האוקיינוס האטלנטי | סנט הלנה - איי דרום ג'ורג'יה ואיי דרום סנדוויץ' - איי פוקלנד
הקריביים | ברמודה - איי הבתולה הבריטיים - איי טורקס וקאיקוס - מונטסראט - איי קיימן - אנגווילה
האוקיינוס השקט | פיטקרן
האוקיינוס ההודי | הטריטוריה הבריטית באוקיינוס ההודי
אנטרקטיקה | הטריטוריה הבריטית באנטרקטיקה

מדינות איי הודו המערבית

מדינות האיים הקריביים: אנטיגואה וברבודה · בהאמה · ברבדוס · גרנדה · דומיניקה · הרפובליקה הדומיניקנית · האיטי · ג'מייקה · טרינידד וטובגו · סנט וינסנט והגרנדינים · סנט לוסיה · סנט קיטס ונוויס · קובה

שטחים תלויים: איי הבתולה הבריטיים · איי הבתולה של ארצות הברית · איי קיימן · אנגווילה · ארובה · גוואדלופ · האנטילים ההולנדיים · איי טורקס וקאיקוס · מרטיניק · מונטסראט · נוואסה · פורטו ריקו

הקהילה הקריבית (CARICOM)

חברים: אנטיגואה וברבודה · בהאמה (¹) · בליז · ברבדוס · גרנדה · גיאנה · ג'מייקה · דומיניקה · האיטי · טרינידד וטובגו · מונטסראט · סנט וינסנט והגרנדינים · סנט לוסיה · סנט קיטס ונוויס · סורינאם חברים נילווים: איי הבתולה הבריטיים · איי קיימן · אנגווילה · ברמודה · איי טורקס וקאיקוס מדינות צופות: ארובה · ונצואלה · הרפובליקה הדומיניקנית · האנטילים ההולנדיים · מקסיקו · פורטו ריקו · קולומביה

(¹) חברה בקהילה אך לא בשוק המשותף.

מקור: http://he.wikipedia.org../../../%D7%90/%D7%99/%D7%99/%D7%90%D7%99%D7%99_%D7%A7%D7%99%D7%99%D7%9E%D7%9F.html

קטגוריות: איים | איים בים הקריבי | איי קיימן | הממלכה המאוחדת | חברות מיוחדות באיחוד האירופי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Български
- Bosanski
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Galego
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kernewek
- Lietuvių
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文
- Bân-lâm-gú